Here is a page extracted from Wikipedia that may contain CSS, HTML, and a lot of unformatted text.

Title: Río Balcez
Content: O río Balcetz u Isuala ye un afluent d'o río Alcanadre por a suya marguin ezquierda. Dende o suyo naixedero en os sarratos sud-orientals d'a sierra d'o Gabardón, cerca de Mesón de Fuevola (termin municipal de Boltanya) baixa enta o Sud entre a sierra de Sevil a l'este y a sierra de Balcetz a l'ueste. Se reculle en l'Alcanadre cerca de Biarche. O suyo trampo alto ye conoixiu tamién como as gorgas de Balcetz.

Toponimia 
O hidronimo Balcetz puet fer referencia a las pendients quasi verticals d'as foces que ha excarvau u a los movimientos de ladera asociaus estas pendients. En Chistau, Benás, Campo una esbalzada ye una masa de piedras y tierra caida dende un ribazo, y esbalzar-se ye esboldregar-se un ribazo u espuenda. En occitán se fa servir a parola bauç u balç pa dicir ripa u penyas, y se troba en a toponimia: Lei Bauç de Provença, Lo Bauçet.

En o Semontano de Balbastro tamién recibe a denoninación d'Isuala, y no s'ha de confundir con o suyo homonimo río Isuala u Isuela que traviesa Uesca capital.

Referencias 

Balcetz
Balcetz
Balcetz